Public procurement notice: Contract Award Notice
Published: 2025-12-08
Buyer: Styrelsen for Danmarks Fængsler
Country: DK
Region: DK011
Contract type: Services
Procedure: Negotiated with prior call for competition
CPV classification: 45216113 | 71000000 | 71247000 | 71300000 | 71310000
Estimated value: 49390704 DKK
Award criteria: price, quality

Technical requirements: Udbuddet gennemføres som et udbud med forhandling med offentliggørelse af en udbudsbekendtgørelse, jf. forsvars- og sikkerhedsdirektivets artikel 26. Deltagelse i udbuddet kan kun ske elektronisk via ordregivers anvendte elektroniske udbudssystem. For at få adgang til udbuddet, skal ansøger være registreret eller registrere sig som bruger. Blandt de prækvalifikationsansøgere, som opfylder mindstekrav til egnethed og som ikke er omfattet af udelukkelsesgrundene, udvælges på et objektivt og sagligt grundlag 3 ansøgere, som opfordres til at afgive tilbud. Såfremt ansøgningen indeholder flere udgaver (versioner) af det samme dokument, vil den seneste uploadede udgave være den gældende.


Ordregiver har udarbejdet et prækvalifikationsspørgeskema, som ansøgere opfordres til at bruge, når de indsender deres ansøgninger. Skemaet indeholder spørgsmål, formularer og skabeloner til at give information mv. i overensstemmelse med kravene i denne udbudsbekendtgørelse. Det understreges dog, at det alene er ansøgerens ansvar, at de afgivne oplysninger opfylder kravene. 


Prækvalifikationsmaterialet består af nærværende udbudsbekendtgørelse, opgavebeskrivelse, foreløbig procesplan, prækvalifikationsspørgeskema inklusive skabelon til støtteerklæring, erklæring vedrørende artikel 5k i forordning (EU) nr. 833/2014 samt tro- og loveerklæring vedrørende udelukkelsesgrundene. Det samlede udbudsmateriale vil blive gjort tilgængeligt for de ansøgere, der opfordres til at afgive tilbud. 


Ansøgeren kan i dette udbud basere sig på andre aktørers tekniske- og/eller økonomiske kapacitet for at opfylde de egnethedskrav, der er anført i afsnittet Deltagelse, herunder til brug for udvælgelsen, jf. afsnittet Deltagelse. Den/de aktør(er), der stiller sin tekniske- og/eller økonomiske kapacitet til rådighed for ansøgeren, skal underskrive en støtteerklæring. Støtteerklæringen skal afleveres sammen med ansøgningen om prækvalifikation. En skabelon til en erklæring herom fra den støttende enhed er vedlagt som del af prækvalifikationsspørgeskemaet. Det skal ligeledes fremgå af støtteerklæringen, at den eller de enheder, som ansøgeren baserer sig på økonomisk og finansielt, erklærer, at være solidarisk ansvarlige med ansøger, hvis denne bliver tildelt kontrakten. Skabelonen for støtteerklæringen som er vedlagt prækvalifikationsspørgeskemaet indeholder denne passus. Bemærk, at hver ansøger kun kan indgive én ansøgning om deltagelse.


Det maksimale antal ansøgere, der kan indkaldes til anden fase af proceduren(tilbudsfasen), er tre (3). Ordregiver forbeholder sig retten til at prækvalificere færre end tre (3) ansøgere såfremt der er færre end tre (3) konditionsmæssige og-/eller egnede ansøgere.


Udbuddet er omfattet af artikel 5k i forordning (EU) nr. 833/2014 med senere ændringer. Bestemmelsen indeholder et forbud mod at tildele kontrakter til russiske virksomheder og russisk kontrollerede virksomheder mv. (se nærmere artikel 5k, stk. 1, for den præcise afgrænsning af de aktører, der er omfattet af forbuddet). Ordregiver forbeholder sig retten til på ethvert tidspunkt i udbudsprocessen at kræve dokumentation for, at de økonomiske aktører ikke er omfattet af forbuddet, f.eks. ved at kræve en erklæring herom og/eller dokumentation for aktørernes og disses eventuelle underleverandørers etableringssted og ejerforhold. Ved ansøgning om deltagelse skal ansøgeren indgive en erklæring om, at en tildeling af aftalen ikke vil være i strid med forbuddet i artikel 5k, stk. 1, i forordning (EU) nr. 833/2014, med senere ændringer. Underleverandører eller andre, som stiller deres tekniske- og/eller økonomiske kapacitet til rådighed for ansøgeren, skal indlevere særskilt erklæring. Når sammenslutninger af enheder (f.eks. konsortier), herunder midlertidige joint ventures, deltager samlet i udbuddet, skal erklæringen gives for hver enkelt af de deltagende enheder.


Efter modtagelse af de indledende tilbud afholder ordregiver individuelle forhandlingsmøder med alle tilbudsgivere, der rettidigt har afleveret et indledende tilbud. Forhandlingerne gennemføres i overensstemmelse med ligebehandlingsprincippet, og alle tilbudsgivere får tildelt den samme tid til forhandlinger med ordregiver. Der anvendes ikke successive faser med henblik på at begrænse antallet af tilbud der skal forhandles. Efter forhandlingerne kan ordregiver udsende et revideret udbudsmateriale med henblik på et yderligere indledende eller endeligt tilbud. Tilbudsgivere vil på samme tid blive informeret herom med opfordring til at afgive indledende eller endeligt tilbud.


Ordregiver forbeholder sig ret til at tildele aftalen på grundlag af det indledende tilbud eller eventuelle efterfølgende indledende tilbud. 


Forhandlingsforløbet er nærmere beskrevet i udbudsbetingelserne. 


Ordregiver yder ikke vederlag til ansøgere eller tilbudsgivere for deltagelse i udbudsproceduren.


Ved ansøgning om deltagelse skal tilbudsgiver afgive en tro- og loveerklæring på, at tilbudsgiver 1) ikke er omfattet af de obligatoriske udelukkelsesgrunde i forsvars- og sikkerhedsdirektivets artikel 39, stk. 1, og udbudslovens § 134 a, samt 2) hvorvidt tilbudsgiver har ubetalt forfalden gæld vedrørende skatter og afgifter eller ydelser til sociale sikringsordninger i henhold til dansk lovgivning eller lovgivningen i det land, hvor tilbudsgiver er etableret. Der er vedlagt en skabelon til dette formål. Underleverandører eller andre, som stiller deres tekniske- og/eller økonomiske kapacitet til rådighed for ansøgeren, skal indlevere særskilt erklæring. Hvis tilbudsgiver består af en sammenslutning af enheder (f.eks. et konsortium), herunder midlertidige joint ventures, skal hver enhed i sammenslutningen afgive en erklæring.


Før kontrakttildeling kan Ordregiver kræve, at den vindende tilbudsgiver dokumenterer overholdelsen af mindstekrav til egnethed, samt at tilbudsgiver ikke er omfattet af ovennævnte udelukkelsesgrunde.
Direktoratet for Kriminalforsorgen skal etablere et nyt fængsel på Færøerne. Direktoratet for Kriminalforsorgen har brug for en totalrådgiver, der kan bistå med totalrådgivning, herunder sikringsrådgivning, i forbindelse med etableringen af fængslet. 

Udførelsesfasen forventes gennemført ved to storentrepriser, én bygge- og anlægsentreprise samt én sikringsentreprise. Totalrådgivers ydelse omfatter bl.a. udarbejdelse af separate projektmaterialer til de to entrepriseudbud, som forudsættes gennemført som udbud med forhandling. Kontraktperioden forventes at omfatte en ca. 5,5-årig periode samt 1-års gennemgang såfremt projektet realiseres fuldt ud. Projektet er overordnet beskrevet i vedlagte opgavebeskrivelse og foreløbige procesplan.

Det samlede udbudsmateriale, herunder kontraktmateriale og byggeprogram, vil blive gjort tilgængeligt for de ansøgere, der bliver udvalgt til at afgive tilbud.
Arbejderne forventes at skulle gennemføres både i Danmark og på Færøerne. Totalrådgiver skal påregne, at ydelser delvist skal leveres på Færøerne, både i projekteringsfasen og i høj grad i udførelsesfasen. Totalrådgiver skal dermed påregne en del rejseaktivitet, såvel som periodevis fast tilstedeværelse på Færøerne.
Der henvises til udbudsbetingelserne og Bilag A - Tilbudsevaluering, som vil være tilgængeligt for de ansøgere, der bliver udvalgt til at afgive tilbud.
I henhold til lov om Klagenævnet for Udbud (lov nr. 492 af 12. maj 2010 med senere ændringer), skal klage indgives til Klagenævnet for Udbud inden følgende klagefrister: 

Klage over ikke at være blevet udvalgt skal være indgivet til Klagenævnet for Udbud inden 20 kalenderdage, jf. lovens § 7, stk. 1, fra dagen efter afsendelse af en underretning til de berørte ansøgere om, hvem der er blevet udvalgt, når underretningen er ledsaget af en begrundelse for beslutningen i overensstemmelse med lovens § 2, stk. 1, nr. 1, og udbudslovens § 171, stk. 2. 
I andre situationer skal klage over udbud, jf. lovens § 7, stk. 2, være indgivet til Klagenævnet for Udbud inden: 

1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.

2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen. 

3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. lovens § 2, stk. 2, og udbudslovens § 171, stk. 4. 

4) 20 kalenderdage regnet fra dagen efter at ordregiveren har meddelt sin beslutning, jf. udbuds-lovens § 185, stk. 2. 

Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om hvorvidt klagen er indgivet i standstill-perioden, jf. lovens § 6, stk. 4. I tilfælde hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1. 

Klagenævnet for Udbuds e-mailadresse er klfu@naevneneshus.dk. 

Klagenævnet for Udbuds klagevejledning kan findes på https://naevneneshus.dk/start-din-klage/klagenaevnet-for-udbud/vejledning/.


Winner: WSP Danmark A/S
Award value: 49390704
Number of bids: 10